एयर होस्टेस ने चॉकलेट के साथ चिट्‌ठी दी, इकोनॉमी क्लास में कर रहे थे सफर
Indian Former Captain Spotted Playing Candy Crush In Flight - Video Goes Viral. फ्लाइट में कैंडी क्रश खेलते दिखे MS धोनी एयर होस्टेस ने चोकलेट के साथ नोट भी दिया, इकोनॉमी क्लास में कर रहे थे सफर
पूर्व भारतीय कप्तान एमएस धोनी पत्नी साक्षी के साथ रविवार को इंडिगो की फ्लाइट में अपने टैबलेट में कैंडी क्रश खेलते नजर आए। धोनी इकोनॉमी क्लास में सफर कर रहे थे।
वायरल हुए वीडियो में नजर आता है कि एयर होस्टेस धोनी के पास गई और उन्हें एक नोट (चिट्‌ठी) के साथ चॉकलेट भी ऑफर की। एयर होस्टेस नितिका ने ही इंस्टाग्राम पर ये वीडियो शेयर किया।
खजूर का पैकेट उठाया 
एयर होस्टेस ने धोनी को मिठाई और चॉकलेट की पेशकश की, धोनी ने 'ओमानी खजूर' का एक पैकेट उठाया। ड्यूटी पर लौटने से पहले एयर होस्टेस ने उनसे बातचीत भी की।
2012 में रिलीज हुआ था कैंडी क्रश
कैंडी क्रश एक पजल गेम है। इसमें 3 एक जैसी टाइल को मैच कर के आगे बढ़ना होता है। 2012 में इसे पहली बार मार्केट में लाया गया था। तब से ही बहुत लोकप्रिय है।
अगले IPL में भी दिख सकते है धोनी 
धोनी अगला IPL खेलते नजर आ सकते हैं। 29 मई को पांचवी बार IPL खिताब जीतने पर धोनी ने कहा था- अगर आप मौका देखें तो रिटायरमेंट की घोषणा के लिए ये सबसे अच्छा समय है। मेरे लिए सबको धन्यवाद देते हुए रिटायर होना आसान है। जबकि 9 महीने कड़ी मेहनत करना और एक और IPL सीजन खेलना मुश्किल काम है। ये मेरी ओर से तोहफा होगा। ये मेरी बॉडी के लिए आसान नहीं होगा।
धोनी ने 1 जून को मुंबई में कराया था ऑपरेशन
धोनी की IPL 2023 के फाइनल के बाद 1 जून को मुंबई के कोकिलाबेन धीरूभाई अंबानी अस्पताल में घुटने की सर्जरी हुई थी। धोनी का ऑपरेशन डॉक्टर दिनशॉ पारदीवाला ने किया था। पारदीवाला ऋषभ पंत और टोक्यो ओलिंपिक के गोल्ड मेडलिस्ट नीरज चोपड़ा का भी ऑपरेशन कर चुके हैं।
धोनी से जुड़ी ये खबर भी पढ़ सकते है....
शोले स्टाइल में दिखे धोनी और पंड्या:बाइक पर साथ बैठकर फोटो पोस्ट की, लिखा- जल्द आ रही है शोले-2
पूर्व भारतीय कप्तान महेंद्र सिंह धोनी और हार्दिक पंड्या का शोले अवतार देखने को मिला। दोनों बॉलीवुड फिल्म 'शोले' के जय और वीरू (अमिताभ बच्चन और धर्मेंद्र) की तर्ज पर बाइक पर साथ बैठे नजर आए। पढ़ें पूरी खबर... 